VENDIM 
Nr.965, datë 30.9.2009 

PËR MIRATIMIN E VLERËS SË DËMEVE TË SHKAKTUARA NË OBJEKTE, PRONË PRIVATE, SI RRJEDHOJË E TËRMETIT, RËNË NË QARKUN E DIBRËS, DHE TË LISTAVE EMËRORE, ME VLERAT PËRFITUESE

Në mbështetje të nenit 100 të Kushtetutës dhe të shkronjës “dh” të pikës 2  të nenit 5 të  ligjit nr.8756,  datë 26.3.2001 “Për emergjencat civile”, me propozimin e Ministrit të Brendshëm, Këshilli i Ministrave

VENDOSI:

1. Miratimin e vlerës së dëmeve të shkaktuara në objekte, pronë private, si rrjedhojë e tërmetit, rënë në qarkun e Dibrës, në shumën 129 359 122 (njëqind e njëzet e nëntë milionë e treqind e pesëdhjetë e nëntë mijë e njëqind e njëzet e dy) lekë, të përcaktuar në fund të përmbledhëses, që i bashkëlidhet këtij vendimi.
 2. Miratimin e listave, që i bashkëlidhen këtij vendimi, me emrat dhe shumat përkatëse të kompensimit, si rezultat i procesit të vlerësimit.
 3. Fondi, prej 129 359 122 (njëqind e njëzet e nëntë milionë e treqind e pesëdhjetë e nëntë mijë e njëqind e njëzet e dy) lekësh, të përballohet, si më poshtë vijon:
 - 100 000 000 (njëqind milionë) lekë nga buxheti i vitit 2009, miratuar për Ministrinë e Brendshme;
- 29 359 122 (njëzet e nëntë milionë e treqind e pesëdhjetë e nëntë mijë e njëqind e njëzet e dy) lekë, nga fondi rezervë i Buxhetit të Shtetit.
 4. Kryerja e pagesave personave përfitues të bëhet nga këshilli i qarkut Dibër.
 5. Ngarkohen  Ministria e Financave, Ministria e Brendshme dhe këshilli i qarkut Dibër për zbatimin e këtij vendimi.
 Ky vendim hyn në fuqi menjëherë.
 
KRYEMINISTRI
Sali Berisha

